[{"text_idx": "#000002", "text": "Lle\u0302nCelfCerddoriaethRoc a PhopPerfformioSgrin a SainEisteddfodau"}, {"text_idx": "#000010", "text": "Mae\u2019r un prosiect yn rhedeg ym Meddgelert, ond enwau llefydd fel ffermydd, caeau a lonydd mae\u2019r gymuned yno eisiau eu cadw ar gofnod."}, {"text_idx": "#000015", "text": "\u201cOes, mae yna enwau strydoedd sydd ddim yn bodoli dim mwy."}, {"text_idx": "#000044", "text": "Mae\u2019r ffaith fod y prosiectau yn Hirael a Beddgelert mor wahanol i\u2019w gilydd yn dyst i fewnbwn y cymunedau."}, {"text_idx": "#000045", "text": "Mae\u2019r prosiectau\u2019n dal yn eu dyddiau cynnar, ac maen nhw\u2019n gobeithio y bydd gan y gymuned ragor o syniadau maes o law."}, {"text_idx": "#000047", "text": "\u201cRydym ar ganol y prosiect ar hyn o bryd,\u201d meddai Gwion Aled."}, {"text_idx": "#000048", "text": "\u201cRydym efo dipyn go lew i fynd eto."}, {"text_idx": "#000053", "text": "\u201cOs ydy\u2019r gymuned yn troi rownd a dweud, \u2018beth am wneud hyn?\u2019 ac mae\u2019n bosib o fewn ein cyllideb, rwy\u2019n meddwl ei fod yn bwysig bo ni\u2019n trio gwneud beth mae\u2019r gymuned yn ei ofyn, oherwydd bwriad y prosiect yma yw rhoi\u2019r prosiect yn nwylo\u2019r gymuned a bod y gymuned yn dewis."}, {"text_idx": "#000058", "text": "\u201cRydym wedi clywed am gymeriadau hynod ddiddorol a straeon doniol, straeon trist."}, {"text_idx": "#000061", "text": "Mae\u2019r gymuned yn hel atgofion wedi cael cryn effaith ar Gwion Aled, ac mae wedi gweld un dyn dan deimlad wrth wneud hynny mewn cyfarfod cyhoeddus hefyd."}, {"text_idx": "#000070", "text": "Ar hap a damwain y daeth Mared Elliw Huws ar draws dynes o Hirael o deulu Eidalaidd, yn siarad Eidaleg gyda\u2019i phlentyn."}, {"text_idx": "#000072", "text": "\u201cGwnaeth Iolo Penri, y ffotograffydd rydym wedi\u2019i gomisiynu i wneud gwaith y lluniau, ddweud mai\u2019r ddynes yna sy\u2019n sefyll yn yr ardd yn edrych yn cw\u0302l oherwydd roedd yn sefyll efo\u2019i phlentyn."}, {"text_idx": "#000074", "text": "\u201cGwnes i ffeindio allan ei bod hi wedi byw yn y ty\u0302 yna ar hyd ei hoes, a\u2019i rhieni wedi byw yn y ty\u0302 yna."}, {"text_idx": "#000079", "text": "\u201cMae cerdded o gwmpas Hirael a tharo ar bobol yn ffordd o sicrhau ein bod ni\u2019n cyrraedd y croestoriad enfawr o bobl yma, oherwydd rydyn ni wedi bod yn trio rhoi call out, ac mae mynd trwy\u2019r ysgol o hyd yn ffordd ffantastig o gyrraedd cymuned."}, {"text_idx": "#000083", "text": "\u201cYm Meddgelert, rydyn ni eisiau cyrraedd y twristiaid a phobol sy\u2019n berchen ar ail gartrefi gymaint ag yr ydym eisiau cyrraedd y bobol leol, y bobol sy\u2019n byw yna."}, {"text_idx": "#000084", "text": "\u201cMae bod allan a cherdded o gwmpas y strydoedd yn elfen bwysig iawn o\u2019r prosiect yma."}, {"text_idx": "#000087", "text": "Y gymuned sy\u2019n cymryd rhan"}, {"text_idx": "#000088", "text": "Mae aelodau\u2019r gymuned sy\u2019n cymryd rhan yn cynrychioli oedrannau a chefndiroedd gwahanol, ac mae\u2019n bosib dod o hyd iddyn nhw mewn gwahanol lefydd hefyd."}, {"text_idx": "#000093", "text": "\u201cMae llawer ohonyn nhw yn byw yn Hirael, ambell un wedi symud i\u2019r ardal, ambell un wedi byw yn yr ardal erioed, un dal yn byw yn y cartref lle cafodd ei fagu, mae o yn ei bumdegau hwyr bellach."}, {"text_idx": "#000095", "text": "\u201cMae yna blant yn cymryd rhan, plant sy\u2019n byw yn Hirael."}]